Gezhoubademningen

Gezhoubademningen (kinesisk: 长江葛洲坝水利枢纽工程, pinyin: Chángjiāng Gězhōubà shuǐlì shūniǔ gōngchéng) er en demning i elven Yangtze i Kina, og er lokalisert i forstedene til storbyen Yichang, omtrent midt i elvens løp i Hubei-provinsen, rett nedenfor der elven Huangbai He munner ut i Chang Jiang. Dammen ligger 40 km nedenfor De tre kløfters demning og står i samband med denne hva angår regulering av elva.

Den ellers om lag 300 meter brede elven når opp i hele 2 200 meters bredde langs damkanten, som er 2 595 meter bred og 47 meter høy.

Dammen har en installert kapasitet på 2 715 MW, og turbinene produserer inntil 14,1 TWh. Målet er å nå en kapasitet på 3 115 MW og produsere 17 TWh elektrisk kraft årlig.Hydroelectricity – New World Encyclopedia. Besøkt 23. juli 2010. Vannreservoarets totalvolum er på opptil 1,58 km³. Skip på opp til 10 000 tonn kan passere slusene.

Byggearbeidene startet 30. desember 1970, og var avsluttet 10. desember 1988.

Referanser

Kategori:Demninger i Folkerepublikken Kina
Kategori:Vannkraftverk i Folkerepublikken Kina
Kategori:Vannkraftverk i Yangtze
Kategori:Kraftverk i Hubei
Kategori:Demninger fullført i 1988
Kategori:Kraftverk etablert i 1988
Kategori:1988 i Kina